Paco Alcácer

Francisco Alcácer García známy aj ako Paco Alcácer (* 30. august 1993, Torrent, Španielsko) je španielsky futbalový útočník a reprezentant, momentálne pôsobiaci v klube FC Barcelona.

 Reprezentačná kariéra 
Alcácer bol členom španielskych mládežníckych reprezentácií. S výberom do 19 rokov vyhral Majstrovstvá Európy U19 v rokoch 2011 (vo finále proti Česku - výhra 3:2 po predĺžení - strelil dva góly) aj 2012.

V A-mužstve Španielska debutoval 4. septembra 2014 v priateľskom zápase na Stade de France proti Francúzsku (porážka 0:1).FRA - ESP 1:0, Footballdatabase.eu 

Premiérový gól strelil o 4 dni neskôr 8. septembra v kvalifikácii na EURO 2016 proti Macedónsku (výhra 5:1), a bol to rovno víťazný gól.ESP - MKD 5: 1, Footballdatabase.eu 

Vo svojom treťom zápase 9. októbra 2014 v tej istej kvalifikácii proti Slovensku ako jediný španielsky strelec prekonal brankára Matúša Kozáčika, na bodový zisk to však nestačilo, favorizovaní Španieli prehrali 1:2.SVK - ESP 2:1, SME.sk, citované 9. 10. 2014 

 Referencie 

 Iné projekty 

 Externé odkazy 
 Profil hráča na transfermarkt.com 
 Profil hráča na National Football Teams.com 
 Profil hráča - reprezentačné štatistiky v A-mužstve , eu-football.info
 Garcia na en.valenciacf.com 

 Zdroj 

Kategória:Španielski futbalisti
Kategória:Futbaloví útočníci
Kategória:Hráči Valencia CF
Kategória:Hráči Getafe CF
Kategória:Hráči FC Barcelona